ཞིང་ཁའི་དོ་དམ།སྤྱིར་བཏང་དུ་ཡུང་མ་བཏབ་ནས་ཉིན་ཉི་ཤུ་ནས་སུམ་ཅུ་འགོར་རྗེས་མྱུ་གུ་འབུས་ཡོང་།མྱུ་གུ་འབུས་རྗེས་ཡུར་མ་ཡུར་བ་དང་གནོད་འབུ་དང་ནད་འགོག་བཅོས་བྱེད་རྒྱུ་ནི་གཙོ་བོ་ཡིན།ཐོག་མར་མེ་ཏོག་འབུས་པ་དང་དེ་ནས་འབྲས་བུ་ཐོགས།འབྲས་བུ་ཐོགས་དུས་ས་རྒྱུའི་རློན་ཚད་ནི་བརྒྱ་ཆའི་བརྒྱད་ཅུ་ཡས་མས་ཡིན་དགོས།མེ་ཏོག་འཐོར་ནས་གཟའ་འཁོར་གཅིག་འགོར་རྗེས་ནི་ཡུང་མ་ལ་ཆུ་ཧ་ཅང་མཁོ་བའི་དུས་སྐབས་ཡིན།གལ་ཏེ་དུས་དེར་ཆུ་མེད་ན།སྡོང་རྐང་གི་སྐྱེས་མཚམས་འཇོག་པ་ཡིན།ས་སྐམ་དུས་ཆུ་གཏོང་དགོས་མོད།འོན་ཀྱང་ཤུར་ཆུ་གཏོང་བར་གཏན་འགོག་བྱ་དགོས།ཡུང་མར་དྲོད་ཚད་མཐོ་མི་དགོས་པ་སྟེ།གལ་ཏེ་ས་དྲོད་ཏུའུ་ཉེར་དགུ་ལས་བརྒལ་ན།སྡོང་རྐང་གི་སྐྱེས་མཚམས་འཇོག་པ་ཡིན།